तीन हज़ार करोड़ रुपये खर्च करके बनी इस मूर्ति का वज़न 67 हज़ार मीट्रिक टन है. लेकिन ये सवाल अहम है कि इतनी ऊंची मूर्ति हवा का दबाव, भूकंप, बाढ़ और हवा के प्रभाव को कैसे बर्दाश्त करेगी. भूकंप से भी ज़्यादा ख़तरनाक हवा का प्रभाव होगा. इसी वजह से स्टैच्यू बनाते समय हवा के दबाव को सामान्य मानकर चलने की जगह +1 मानकर चला गया है ताकि ये हवा के दबाव को बर्दाश्त कर सके. ये मूर्ति भूकंप की ज़ोन थ्री में आती है लेकिन ज़ोन फोर के आधार पर इस मूर्ति को बनाया गया है. भूकंप से बचाने के लिए इस मूर्ति में डक्टाइल डिटेलिंग भी की गई है. ऐसे में ये कहा जा सकता है कि ये मूर्ति भीषण भूकंप में भी खड़ी रह सकती है. लेकिन अगर किसी छोटी सी भूल चूक को अनदेखा कर दिया गया होगा तो ये कहना मुश्किल होगा. स्टोरी: डॉ. देवांशु पंडित, प्रोफेसर, सीईपीटी यूनिवर्सिटी आवाज़: विनीत खरे...